|  |  |  |  |  |  |
| --- | --- | --- | --- | --- | --- |
| Analiza impactului de reglementare (AIR)  asupra proiectului de hotărâre a Guvernului cu privire la aprobarea Instrucțiunii privind modul de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun | | | | | |
| **Titlul analizei impactului**  (poate conţine titlul propunerii de act normativ): | Analiza impactului de reglementare (AIR) asupra proiectului de hotărâre a Guvernului cu privire la aprobarea Instrucțiunii privind modul de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun | | | | |
| **Data:** |  | | | | |
| **Autoritatea administraţiei publice (autor):** | Ministerul Agriculturii și Industriei Alimentare | | | | |
| **Subdiviziunea:** | Direcția politici de producție, procesare și reglementare a calității a produselor de origine vegetală | | | | |
| **Persoana responsabilă şi datele de contact:** | Iurie Mudrea  Viaceslav Grigoriţa tel. (022) 20 45 73. | | | | |
| **Compartimentele analizei impactului** | | | | | |
| **1. Definirea problemei:** Lipsa unor reglementări aprobate oficial privind modul de elaborare a proiectelor şi/sau planurilor pentru înființarea plantațiilor de culturi pomicole, nucifere, de arbuști fructiferi și căpșun. | | | | | |
| *a) Determinați clar şi concis problema şi/sau problemele care urmează să fie soluţionate* | | | | |  |
| **Problema**: Riscul elaborării proiectelor şi/sau planurilor pentru înființarea plantațiilor de culturi pomicole, nucifere, de arbuști fructiferi și căpșun în lipsa unor reglementări aprobate oficial.  **Probleme ce urmează a fi soluționate**: Existența unui cadru de reglementare clar, transparent, previzibil și nediscriminatoriu în materie de proiectare și înființare a plantațiilor de culturi pomicole, nucifere, de arbuști fructiferi și căpșun.  Productivitatea culturilor agricole asigurată. | | | | | |
| *b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate.* | | | | |  |
| Necesitatea elaborării proiectului în cauză reiese din prevederile Legii nr. 728-XIII din 06.02.1996 cu privire la pomicultură, care la articolul 7, alin. (3) stabilește că ***plantaţiile pomicole şi bacifere pentru producţia de mărfuri cu suprafaţa de pînă la 0,5 ha se înfiinţează în baza unui plan de organizare a teritoriului şi de plantare elaborat de specialişti în domeniu***, cu respectarea reglementărilor tehnice aprobate în modul stabilit. ***Plantaţiile pomicole şi bacifere pentru producţia de mărfuri cu suprafaţa mai mare de 0,5 ha se înfiinţează pe bază de proiect, cu soiuri de portaltoi înscrise în Catalogul soiurilor de plante, indicate în proiectul de înfiinţare a plantaţiei, elaborat de specialişti în domeniu***, cu respectarea reglementărilor tehnice aprobate în modul stabilit de lege.  În același timp, alin. (1), art.7 din aceiași lege stabilește că **proiectarea plantaţiilor pomicole şi bacifere şi repartizarea terenurilor pentru înfiinţarea lor se efectuează în baza** îndrumărilor şi recomandaţiilor agrotehnice, **instrucţiunilor** şi altor documente normativ-tehnice, în condiţiile şi conform procedurii reglementate de lege.  Totodată, suplimentar acestor prevederi legale, care indică expres imperativitatea unui asemenea act normativ, necesitatea aprobării acestuia există de o perioadă îndelungată de timp. Astfel, aspectele problematice vis-a-vis de modul în care sunt elaborate proiectele şi/sau planurile pentru înființarea plantațiilor de culturi pomicole, nucifere, de arbuști fructiferi și căpșun, dar și necunoașterea condițiilor și cerințelor care necesită a fi respectate la elaborarea proiectelor și/sau a planurilor respective, agravează efectele negative ale carențelor, cauzate de lipsa reglementărilor respective.  Mai mult, lipsa unor norme juridice clare, transparente, previzibile și nediscriminatorii poate afecta, pe termen lung, calitatea proiectelor și/sau planurilor de organizare a teritoriului în cazul înființării plantațiilor de culturi pomicole, nucifere, de arbuști fructiferi și căpșun, ceea ce poate afecta, în mod cert, productivitatea culturilor respective.  De asemenea, în lipsa unor reglementări certe și explicite în materie de proiectare și înființare a plantațiilor de culturi pomicole, nucifere, de arbuști fructiferi și căpșun este dificilă asigurarea uniformității și coerenței în elaborarea proiectelor şi/sau planurilor pentru înființarea acestor plantații, ceea ce creează ambiguități, dar și incertitudini atît pentru proiectant și/sau biroul de proiectare, cît și pentru beneficiarul proiectului și/sau a planului.  În scopul protejării intereselor producătorilor agricoli, care intenționează să planteze/înființeze plantații de culturi pomicole, nucifere, de arbuști fructiferi și căpșun și avînd în vedere dinamica pozitivă a suprafețelor plantate cu asemenea culturi, aprobarea proiectului de hotărâre a Guvernului privind modul de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, este foarte oportună și binevenită, în condițiile în care prevede în mod expres:  - condițiile de înfiinţare a plantaţiilor respective;  - cerințele față de proiecte și/sau planuri și structura acestora;  - modul de transpunere în natură a proiectelor și/sau planurilor.  Mai mult, actualmente un act normativ asemănător, doar că unul care are drept obiect de reglementare înființarea plantațiilor viticole este aprobat prin Ordinul Ministerului Agriculturii și Industriei Alimentare nr. 196 din 08.10.2015, care reglementează similar – modul de organizare a procesului de elaborare a proiectului şi/sau a planului de organizare a teritoriului pentru înfiinţarea plantaţiilor viticole. În acest context, și sectorul pomicol, nucifer, fructifer și cel bacifer (în special al căpșunilor) au nevoie de un act normativ, care să reglementeze, într-un mod cert și transparent, modul de elaborare a proiectelor și/sau a planurilor de organizare a teritoriului în vederea înființării plantațiilor acestor culturi.  Cercul de destinatari activitatea cărora urmează a fi afectată de prevederile acestui proiect este relativ larg. Totuși, în pofida faptului că proiectul nu instituie norme ce aduc atingere activității de întreprinzător a acestora, considerăm că acest document nu este de un interes public major.  Astfel, persoanele afectate sunt:  **Producătorii agricoli**, care intenționează să planteze/înființeze plantații de culturi pomicole, nucifere, de arbuști fructiferi și căpșun și sunt beneficiarii acestor proiecte și/sau planuri de înființare a acestor plantații.  **Persoanele care contribuie la apariția problemei** – autoritatea publică centrală în domeniul agriculturii, responsabilă de elaborarea cadrului normativ în domeniu și persoanele fizice sau persoanele juridice (proiectanții sau birourile de proiectare), ce desfășoară activități de proiectare a plantațiilor pomicole, nucifere, de arbuști fructiferi și căpșun.  Neaprobarea proiectului în cauză va majora numărul proiectelor și/sau planurilor de înființare a plantațiilor de culturi pomicole, nucifere, de arbuști fructiferi și căpșun neconforme și elaborate aleator, iar consecințele și daunele acestui fenomen pot fi irecuperabile pentru producătorii agricoli, ca urmare a afectării productivității culturilor respective, precum și pentru mediul de afaceri, care va suporta cheltuiei suplimentare pentru repararea eventualelor prejudicii cauzate de aceste neconformități.  Un alt factor negativ ce ar deriva din neaprobarea proiectului de hotărâre în cauză reprezintă impedimentele eminente pe care le-ar putea avea producătorii agricoli în procesul de solicitare a subvențiilor pentru înființarea plantațiilor multianuale respective, conform Hotărîrii Guvernului nr. 455 din 2106.2017 cu privire la modul de repartizare a mijloacelor Fondului Naţional de Dezvoltare a Agriculturii şi Mediului Rural, așa cum existența proiectului de înființare a plantațiilor pomicole, nucifere, de arbuști fructiferi și căpșun condiționează acordarea sprijinului financiar în cadrul Submăsurii 1.2 pentru stimularea investiţiilor pentru înfiinţarea, modernizarea şi defrişarea plantaţiilor multianuale, inclusiv a plantaţiilor viticole şi a plantaţiilor pomicole. Astfel, necesitatea proiectului de inființare este prevăzută la pct. 24, 27, 30 din Regulamentul privind condiţiile, ordinea şi procedura de acordare a mijloacelor Fondului Naţional de Dezvoltare a Agriculturii şi Mediului Rural, aprobat prin Hotărîrea Guvernului nr. 455/2017, precum și la anexa nr. 8 la prezentul Regulament (pct. 12). | | | | | |
| *c) Expuneți clar cauzele care au dus la apariţia problemei* | | | | |  |
| Cauzele apariţiei problemei rezultă din:  1) Elaborarea proiectelor și/sau planurilor de înființare a plantațiilor de culturi pomicole, nucifere, de arbuști fructiferi și căpșun în lipsa unor reglementări aprobate oficial;  2) Necunoașterea condițiilor și cerințelor care necesită a fi respectate la elaborarea proiectelor și/sau a planurilor respective, precum și la înființarea plantațiilor respective, ceea ce agravează efectele negative ale carențelor, cauzate de lipsa reglementărilor aprobate official;  3) Deseori, la elaborarea acestora, din varii motive nu se ține cont de toate cerințele care ar trebui să le înglobeze un proiect de înființare. De aceea, amortizarea investiției producătorilor agricoli devine una dificilă, mai ales din cauza faptului că nu se respectă cele mai generale criterii, cum ar fi:  - Alegerea terenului corespunzător culturii;  - Amplasarea pantei;  - Necesitatea efectuării analizei solului, etc.  Anual, înghețurile tîrzii de primăvară compromit în mare parte, sau chiar în totalitate producția livezilor, care au fost plantate necorespunzător, în văgăuni sau pante necorespunzătoare. La fel, cînd acestea sunt plantate conform proiectului de înființate cu soiuri învechite sau care nu sunt înregistrate în Catalogul soiurilor de Plante al Republicii Moldova, care ulterior nu pot fi subvenționate de stat, precum și multe alte exemple care îngreunează activitatea producătorilor agricoli.  Totodată, anual, statul, subvenționează, din Fondul Național de Dezvoltare a Agriculturii și Mediului Rural înființarea culturilor pomicole, nucifere, de arbuști fructiferi și căpșun, inclusiv alte măsuri legate de dotarea acestora, care se oferă pentru generarea profiturilor la întreprinderi și la Bugetul de stat, ca urmare a efectuării investiților. De aceea, existența unui proiect și/sau plan de înființare a plantațiilor de culturi pomicole, nucifere, de arbuști fructiferi și căpșun elaborat într-o manieră judicioasă poate avea efecte negative asupra investiției, producătorului și suportul statului oferit, suport oferit inclusiv în baza prezentării unor documente obligatorii, inclusiv: copia de pe pașaport, inclusiv de pe planul general, al proiectului de înființare a plantaților pomicole, iar în cazul plantaților de arbuști fructiferi, căpșun – copia de pe planul general al plantației, copia de pe pașaportul proiectului de înființare a pepinierelor viticole și pomicole, cu indicarea componentelor specifice acestora, etc. Astfel, investiția și afacerea devine ineficientă și nerentabilă.  De menționat, că cerințe actuale specifice domeniului de elaborare a proiectelor nu sunt aprobate de vreun careva act normativ, mai mult, sunt doar careva norme elaborate de specialiștii în domeniu de zeci de ani, care sunt învechite și nu corespund realității.  De aceea, în contextul stabilirii unui mod unic de elaborare a proiectelor și/sau planurilor de organizare a teritoriului, Ministerul a elaborat Instrucțiunea respectivă, care vine să reglementeze modul, cerințele unice la elaborarea acestor documente, precum și responsabilități în cazul elaborării necorespunzătoare a proiectelor și neexecutării acestora, ceea ce la moment nu există.  Aprobarea Instrucțiunii respective va asigura producătorului agricol o investiție de lungă durată, menită să genereze profit la întreprinderi, iar statului generări la Buget. Totodată, va responsabiliza producătorii agricoli și proiectanții în acest proces, astfel încît să elaboreze un proiect corect, în conformitate cu cerințele și tendințele actuale. | | | | | |
| *d) Descrieți cum a evoluat problema şi cum va evolua fără o intervenție* | | | | |  |
| Înregistrarea anuală a înghețurilor tîrzii de primăvară afectează cel mai des livezile amplasate necorespunzător (în văgăuni), unde tempereratura este mai mică decît pe pantele normale, afectînd astfel producția pomilor, arbuștilor fructiferi și căpșun. Acest fapt a fost constatat și de Comisiile instituite de MADRM la verificarea autenticității datelor privind afectările înghețurilor tîrzii de primăvară din anul 2016, 2017 ș.a. ani.  Totodată, fiecare cultură pomicolă are anumiți parametri necesari pentru a fi cultivate, care țin de sol, expoziția pantei, înălțimea apei freatice, etc., care, adesea, la elaboarea proiectului nu se ține cont. Acest lucru anual s-a constatat și prin numeroasele solicitări ale agenților economici adresate către MADRM referitoare la problemele parvenite la anumite etape de producere, legate nemijlocit de efectuarea necorespunzătoare a proiectului de înființare.  În același timp, conform Raportului privind activitatea AIPA pentru anul 2019, din totalul de solicitări de subvenții în anul respectiv, ponderea mijloacelor direcționate pentru stimularea investițiilor în înființarea, modernizarea plantațiilor multianuale și defrișarea celor neproductive, plasează pe locul doi această sub-măsură după numărul de solicitări de sprijin financiar. Astfel, în anul 2019 AIPA a recepționat cca 1408 cereri de solicitare a sprijinului financiar pentru această sub-măsură, cu suma subvenției solicitate de 225,0 mil. lei sau 19,1% din valoarea totală a subvențiilor solicitate.  Mai mult, în urma evaluării preliminare a dosarelor de subvenționare s-a constatat că din sursele financiare ale Fondului național de dezvoltare a agriculturii și mediului rural în anul de referință a fost stimulată înființarea a 3581 ha de plantații multianuale, dintre care:  - 2818 ha de plantații pomicole;  - 63 ha de arbuști fructiferi.  Cu referire la anul 2020 (I semestru), numărul total al dosarelor și sumelor solicitate/autorizate din mijloacele Fondului Naţional de Dezvoltare a Agriculturii şi Mediului Rural (FNDAMR) pentru această perioadă, pe măsuri/submăsuri de sprijin este prezentată în tabelul de mai jos.  **Numărul dosarelor și sumelor solicitate/autorizate**  **din mijloacele FNDAMR în I semestru al anului 2020 (subvențiii post-investiționale)[[1]](#footnote-1).**   |  |  |  |  |  |  | | --- | --- | --- | --- | --- | --- | | **Domeniile și formele de sprijin** | **Nr. dosare recepționate** | **Suma solicitată, mil. lei** | **Nr. dosare autorizate** | **Suma autorizată, mil. lei** | **Valoare investiției, mil. lei** | | Producerea legumelor și a fructelor pe teren protejat | 38 | 4,2 | 5 | 1,6 | 10,2 | | **Stimularea investițiilor pentru înființarea, modernizarea și defrișarea plantațiilor multianuale** | **399** | **61,7** | **149** | **24,9** | **179,9** | | Stimularea investițiilor pentru procurarea tehnicii și a utilajului agricol | 694 | 82,8 | 428 | 51,3 | 407,7 | | Stimularea investițiilor pentru utilarea și renovarea tehnologică a fermelor zootehnice | 37 | 13,8 | 11 | 4,3 | 46,0 | | Stimularea procurării animalelor de prăsilă și menținerii fondului genetic al acestora | 10 | 6,2 | 2 | 2,3 | 11,2 | | Stimularea investițiilor pentru dezvoltarea infrastructurii postrecoltare și procesare | 142 | 93,3 | 68 | 30,0 | 296,7 | | Creditrea producătorilor agricoli | 124 | 10,9 | 58 | 5,1 | 30,5 | | Asigurarea riscurilor în agricultură | 53 | 6,3 | 9 | 1,6 | 9,7 | | Stimularea constituirii și funcționării grupurilor de producători agricoli | 13 | 2,1 | 4 | 0,6 | 1,0 | | Stimularea activităților de promovare pe piețele externe | 2 | 0,02 | 1 | 0,006 | 0,05 | | Consolidarea terenurilor agricole | 0 | 0 | 0 | 0 | 0 | | Stimularea investițiilor în procurarea echipamentului de irigare | 59 | 20,3 | 17 | 5,6 | 48,6 | | Stimularea producătorilor agricoli pentru compensarea cheltuielilor la irigare | 0 | 0 | 0 | 0 | 0 | | Stimularea investițiilor pentru procurarea echipamentului No-Till și Mini-Till | 62 | 10,0 | 28 | 4,4 | 34,9 | | Promovarea și dezvoltarea agriculturii ecologice | 0 | 0 | 0 | 0 | 0 | | Îmbunătățirea și dezvoltarea infrastructurii rurale | 27 | 6,87 | 9 | 2,5 | 20,1 | | Servicii de consultanță și formare | 0 | 0 | 0 | 0 | 0 | | **TOTAL subvenții solicitate în I semestru al anului 2020** | **1660** | **318,5** | **789** | **134,2** | **1096,6** |   Astfel, obesrvăm că cea mai mare pondere a solicitărilor de subvenții din anul 2020, sunt direcționate către subvenționarea tehnicii și utilajului agricol, în perioada de referință fiind depuse 756 cereri de solicitare a sprijinului financiar, suma subvenției solicitate fiind de 92,8 mil. lei ceea ce constituie 30% din valoarea subvențiilor solicitate, urmată de stimularea investițiilor în înființarea, modernizarea plantațiilor multianuale și defrișarea celor neproductive. În acest sens, la data de 30 iunie 2020, AIPA a recepționat 399 cereri de solicitare a sprijinului financiar cu suma subvenției solicitate de 61,2 mil. lei sau 19,1% din valoarea totală a subvențiilor solicitate, producătorii agricoli efectuînd investiții de 180 mil. lei ceea ce constituie 16,4% din valoarea tuturor investițiilor declarate de fermieri.  În acest context este elocvent faptul că lipsa intervenției statului, prin neelaborarea și neaprobarea proiectului respectiv de hotărîre de Guvern compromite calitatea proiectelor și/sau planurilor privind înființarea plantațiilor în cauză și a tehnologiilor utilizate, acest lucru fiind direct relaționat cu productivitatea plantațiilor date. Mai mult, existența unui proiect și/sau plan de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun elaborat într-o manieră judicioasă este impusă de cerințele stabilite față de producătorii agricoli în vederea obținerii subvenționării înființării plantațiilor multianule respective, prevăzute de Hotărîrea Guvernului nr. 455 din 21.06.2017 cu privire la modul de repartizare a mijloacelor Fondului Naţional de Dezvoltare a Agriculturii şi Mediului Rural, potrivit căreia printre condițiile de obținere a sprijinului financiar, sunt prevăzute copia de pe paşaport, inclusiv de pe planul general, al proiectului de înfiinţare a plantaţiilor pomicole, iar în cazul plantaţiilor de arbuşti fructiferi, căpşun – copia de pe planul general al plantaţiei, copia de pe paşaportul proiectului de înfiinţare a pepinierelor viticole şi pomicole, cu indicarea componentelor specifice acestora, etc.  În lipsa intervenției statului persistă:  1) riscul unei calități necorespunzătoare și compromise a proiectelor și/sau planurilor privind înființarea plantațiilor în cauză și a tehnologiilor utilizate, fapt ce influențează negativ productivitatea plantațiilor și culturilor respective;  2) riscul unei lacune legislative în materie de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun;  3) riscul neaccesării a mijloacelor din Fondul Naţional de Dezvoltare a Agriculturii şi Mediului Rural, de către producătorii agricoli, care au înființat plantații de culturi pomicole, nucifere, de arbuști fructiferi și căpșun, dar care nu dispun de un proiect și/sau plan privind înființarea plantațiilor, elaborate într-un mod judicios;  4) caracterul neuniform și sporadic al procesului de proiectare a unor astfel de plantații, dat fiind lipsa reglementărilor explicite privind modul în care urmează a fi proiectate plantațiile pomicole, nucifere, arbuști fructiferi și căpșun, dar și a condițiilor și cerințelor care necesită a fi respectate la elaborarea proiectului și/sau a planului de organizare a teritoriului. | | | | | |
| *e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului* | | | | |  |
| Norme generale cu privire la proiectarea și înființarea plantațiilor pomicole și bacifere sunt prevăzute în Legea nr. 728/1996 cu privire la pomicultură, care la articolul 7 prevede următoarele:  - proiectarea plantaţiilor pomicole şi bacifere şi repartizarea terenurilor pentru înfiinţarea lor se efectuează în baza îndrumărilor şi recomandaţiilor agrotehnice, instrucţiunilor şi altor documente normativ-tehnice, în condiţiile şi conform procedurii reglementate de lege;  - plantaţiile pomicole şi bacifere pentru producţia de mărfuri cu suprafaţa de pînă la 0,5 ha se înfiinţează în baza unui plan de organizare a teritoriului şi de plantare elaborat de specialişti în domeniu, cu respectarea reglementărilor tehnice aprobate în modul stabilit.  Plantaţiile pomicole şi bacifere pentru producţia de mărfuri cu suprafaţa mai mare de 0,5 ha se înfiinţează pe bază de proiect, cu soiuri de portaltoi înscrise în Catalogul soiurilor de plante, indicate în proiectul de înfiinţare a plantaţiei, elaborat de specialişti în domeniu, cu respectarea reglementărilor tehnice aprobate în modul stabilit de lege. | | | | | |
| **2. Stabilirea obiectivelor** | | | | | |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist).* | | | | |  |
| Principalele obiective ale intervenției statului sunt:  1) instituirea unor reglementări certe, previzibile, transparente și explicite în materie de proiectare și înființare a plantațiilor de culturi pomicole, nucifere, de arbuști fructiferi și căpșun;  2) crearea unui cadru normativ pertinent stabilirii și utilizării unor tehnici și norme corecte de înființare a plantațiilor de culturi pomicole, nucifere, de arbuști fructiferi și căpșun;  3) protejarea intereselor producătorilor agricoli, care intenționează să planteze/înființeze plantații de culturi pomicole, nucifere, de arbuști fructiferi și căpșun, avînd în vedere dinamica pozitivă a suprafețelor plantate cu asemenea culturi. | | | | | |
| **3. Identificarea opţiunilor** | | | | | |
| *a) Expuneți succint opțiunea „a nu face nimic”, care presupune lipsa de intervenție* | | | | |  |
| **Opțiunea I.** „A nu face nimic”.  **I** – a nu face nimic, a lăsa lucrurile aşa cum sunt.  În lipsa intervenției statului persistă:  1) riscul unei calități necorespunzătoare și compromise a proiectelor și/sau planurilor privind înființarea plantațiilor în cauză și a tehnologiilor utilizate, fapt ce influențează negativ productivitatea plantațiilor și culturilor respective;  2) riscul unei lacune legislative în materie de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun;  3) riscul neaccesării a mijloacelor din Fondul Naţional de Dezvoltare a Agriculturii şi Mediului Rural, de către producătorii agricoli, care au înființat plantații de culturi pomicole, nucifere, de arbuști fructiferi și căpșun, dar care nu dispun de un proiect și/sau plan privind înființarea plantațiilor, elaborate într-un mod judicious;  4) caracterul neuniform și sporadic al procesului de proiectare a unor astfel de plantații, dat fiind lipsa reglementărilor explicite privind modul în care urmează a fi proiectate plantațiile pomicole, nucifere, arbuști fructiferi și căpșun, dar și a condițiilor și cerințelor care necesită a fi respectate la elaborarea proiectului și/sau a planului de organizare a teritoriului. | | | | | |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate* | | | | |  |
| **Opțiunea II. Aprobarea proiectului de act normativ**  **Prevederile proiectului propus** se axează pe stabilirea:  1) regulilor aplicabile pentru proiectarea plantațiilor pomicole, nucifere, arbuști fructiferi și căpșun;  2) condițiilor care necesită a fi respectate la elaborarea proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun;  3) cerințelor față de proiectul și/sau planul de organizare a teritoriului elaborat în vederea înființării plantațiilor de culturi pomicole, nucifere, de arbuști fructiferi și căpșun.  Implementarea proiectului de hotărîre de Guvern respectiv va avea un impact pozitiv asupra procesului de proiectare a plantațiilor de culturi pomicole, nucifere, de arbuști fructiferi și căpșun și respectiv, totodată creînd un cadru de reglementare favorabil procesului de elaborare a proiectului și/sau a planului de organizare a teritoriului în vederea înființării plantațiilor sus-menționate.  Mai mult, prin aprobarea acestui proiect de hotărîre de Guvern, va fi realizată corespunderea cadrului normativ din domeniu cu prevederile legislației în vigoare, asigurarea unei coerențe și consecvențe dintre prevederile Legii nr. 728-XIII din 06.02.1996 cu privire la pomicultură și cadrul normativ de implementare a acestora.  Astfel, odată cu aprobarea proiectului Instrucțiunii privind modul de elaborare a proiectului şi/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun urmează a fi stabilite și respectate anumite condiții, precum:  a) înfiinţarea plantaţiilor de culturi pomicole, nucifere și arbuști fructiferi și căpșun, pentru producţie-marfă doar în cadrul arealului pomicol existent, în funcţie de condiţiile naturale și climaterice ale Republicii Moldova, ori  b) înfiinţarea plantaţiilor de culturi pomicole, nucifere, de arbuști fructiferi și căpșun, pentru producţie-marfă doar cu soiuri de bază și soiuri polenizator de culturi pomicole, arbuști fructiferi și căpșun, înscrise în Catalogul soiurilor de plante al Republicii Moldova și/sau importate în conformitate cu prevederile Legii nr. 68/2013 despre semințe.  Totodată, potrivit proiectului în cauză, înființarea plantațiilor de culturi pomicole, nucifere, de arbuști fructiferi și căpșun de producție-marfă cu suprafața de pînă la 0,5 ha se efectuează conform planului de organizare a teritoriului și de plantare a culturilor, și/sau schiței de proiect, elaborate de producătorii agricoli sau specialiști în agricultură sau proiectare spațială cu studii superioare finalizate ori de proiectanți, iar a celor cu suprafața mai mare de 0,5 ha – conform proiectelor elaborate de birourile de proiectare.  De asemenea, proiectul și/sau planul de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, cu suprafață mai mare de 0,5 ha va fi constituit din:  a) proiectul de înființare a plantațiilor de culturi pomicole, nucifere, de arbuști fructiferi și căpșun;   1. pașaportul înființării plantațiilor; 2. planul de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun.   Înființarea plantațiilor pomicole, nucifere, de arbuștilor fructiferi și căpșun se va realiza cu material săditor horticol autohton și/sau de import, importate în condițiile Legii nr. 68/2013 despre semințe și care corespund Normei privind producerea, controlul, certificarea şi comercializarea materialului de înmulțire și de plantare fructifer, aprobată prin Hotărîrea Guvernului nr. 415 din 21.06.2013.  În conformitate cu proiectul respectiv, la efectuarea lucrărilor de proiectare vor fi asigurate așa cerințe, precum:  a) calitatea înaltă a lucrărilor de proiectare;  b) folosirea raţională (nu mai puțin de 80%) a terenului destinat înfiinţării unei plantaţii pomicole, nucifere, de arbuști fructiferi și căpșun;  c) crearea condiţiilor pentru aplicarea tehnologiilor avansate și bunelor practici în pomicultură cu eficienţă maximă;  d) eficienţă înaltă şi recuperare maximal rapidă a investiţiilor capitale, folosirea raţională a resurselor umane;  e) selectarea corectă a terenului sau stabilirea posibilității de înființare a unei plantații pomicole, nucifere, de arbuști fructiferi și căpșun, pe terenul deținut de către beneficiar în conformitate cu Codul Funciar;  h) folosirea prospectărilor cartografice şi pedologice existente, datelor despre amplasarea în raport cu vecinii şi respectarea cerinţelor faţă de culturile existente pe terenurile vecine, sau efectuarea volumului necesar de cercetări agro-pedologice şi hidrologice;  i) protecţia solului de eroziune;  k) protecţia mediului.  Structura proiectului şi/sau a planului de organizare a teritoriului şi de plantare a plantațiilor pomicole, nucifere, de arbuști fructiferi și căpșun va cuprinde:  a) proiectul de înființare a plantațiilor multianuale pomicole, nucifere, de arbuști fructiferi și căpșun;  b) pașaportul proiectului de înființare a plantațiilor multianuale pomicole, nucifere, de arbuști fructiferi și căpșun;  c) planul de organizare a teritoriului şi de plantare a unei plantaţii pomicole, nucifere, de arbuști fructiferi și căpșun, care se elaborează în funcție de configurația terenului (plan sau pantă) la scara 1:500 sau 1:1000 sau 1:2000.  Transpunerea în natură a proiectului şi/sau a planului de organizare a teritoriului şi de plantare pentru înfiinţarea plantaţiilor pomicole, nucifere, de arbuști fructiferi și căpșun se efectuează de către proiectant sau de către beneficiar, în coordonare cu proiectantul, în baza coordonatelor stabilite conform conturului plantației, totodată delimitîndu-se parcelele, drumurile, și după caz fâșiile de protecție, locurile pentru construcții cu destinație agricolă, etc. | | | | | |
|  | | | | | |
| **4. Analiza impacturilor opţiunilor** | | | | | |
| *a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* | | | | |  |
| **Opțiunea I.** „A nu face nimic”.  **I** – a nu face nimic, a lăsa lucrurile aşa cum sunt.  În cazul în care nu va fi aprobat actul normativ respectiv, consecințele negsative ale lipsei intervenției statului vor afecta:  1) calitatea proiectelor și/sau planurilor privind înființarea plantațiilor în cauză și a tehnologiilor utilizate și, ulterior – productivitatea plantațiilor și culturilor respective;  2) uniformitatea și coerența cadrului normativ existent în materie de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun;  3) gradul de accesare/acordare a mijloacelor din Fondul Naţional de Dezvoltare a Agriculturii şi Mediului Rural, de către producătorii agricoli, care au înființat plantații de culturi pomicole, nucifere, de arbuști fructiferi și căpșun.  Costuri în lipsa intervenției statului – nu au fost identificate.  *Beneficii:*  Pentru producătorii agricoli locali – nu au fost identificate.  *Efecte negative:*  Elaborarea proiectelor și/sau a planurilor de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun în lipsa unor reglementări official aprobate;  Caracterul neuniform și sporadic al procesului de proiectare a unor astfel de plantații, dat fiind lipsa reglementărilor explicite privind modul în care urmează a fi proiectate plantațiile pomicole, nucifere, arbuști fructiferi și căpșun, dar și a condițiilor și cerințelor care necesită a fi respectate la elaborarea proiectului și/sau a planului de organizare a teritoriului;  Afectarea, pe termen lung, a productivității culturilor pomicole și bacifere din cauza proiectării și, respective – a înființării necorespunzătoare a plantațiilor pomicole, nucifere, arbuști fructiferi și căpșun.  *Impact:*  Productivitate scăzută a culturilor cultivate în plantațiile pomicole, nucifere, arbuști fructiferi și căpșun, înființate conform unor proiecte și/sau a planuri, pentru care nu există reglementări official aprobate.  **Opțiunea II.** Aprobarea proiectului de hotărâre a Guvernului privind modul de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun  Costuri.  Costurile aferente intervenției statului în domeniul vizat presupun cheltuieli ce țin de elaborarea și publicarea proiectului de act normativ.  *Beneficii:*  1) reglementarea univocă și explicită a procesului de proiectare și înființare a plantațiilor de culturi pomicole, nucifere, de arbuști fructiferi și căpșun prin stabilirea unor norme și reguli clare și univoce pentru toate persoanele fizice sau juridice, ce desfășoară activități de proiectare a plantațiilor pomicole, nucifere, de arbuști fructiferi și căpșun;  2) sporirea valorii adăugate şi a eficienţei economice a sectoarelor pomicol şi bacifer, condiționată de aplicarea tehnologiilor avansate de înfiinţare a plantaţiilor de culturi pomicole, nucifere, de arbuști fructiferi și căpșun;  3) productivitatea înaltă a culturilor cultivate în plantațiile proiectate și înființate conform unor reguli și norme uniforme și clare.  *Riscuri:*  1) Divergențe de opinii pe marginea proiectului propus între autori și GL, autoritățile publice centrale de reglementare;  2) Instabilitate politică.  *Impact economic,* asupra producătorilor agricoli locali.  Costuri suplimentare pentru producătorii agricoli locali, decît cele suportate la moment nu vor fi suportate, deoarece în prezent sunt elaborate proiecte şi/sau planuri de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, respectiv aceste documente nefiind o noutate pentru sectorul agricol, scopul proiectului fiind de a uniformiza și omogeniza procesul și normele de proiectare și înființare a plantațiilor de culturi pomicole, nucifere, de arbuști fructiferi și căpșun, aducînd claritate și previzibilitate acestui proces.  *Eșecul interveției preconizate.*  Eșecul interveției este direct proporțional cu factorul politic. | | | | | |
| **Concluzie**  *e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | | | | |  |
| Putem concluziona că Opțiunea II va oferi cele mai bune avantaje economice, politice și sociale.  Astfel se optează pentru promovarea Opțiunii II ca fiind una ce corespunde criteriului de planificare a unei reglementări eficiente, clare pentru autoritățile publice, agenții economici și alți subiecți implicați în domeniul vizat. | | | | | |
| **5. Implementarea şi monitorizarea** | | | | | |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare* | | | | |  |
| Implementarea opțiunii recomandate va fi realizată de Ministerul Agriculturii și Industriei Alimentare  Astfel, prin elaborarea și aprobarea proiectului hotărîrii de Guvern privind modul de elaborare a proiectului şi/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun va avea efectul corelării și racordării cadrului normativ de implementare la prevederile legislației în vigoare în partea ce proiectarea și înființarea plantațiilor de culturi pomicole, nucifere, de arbuști fructiferi și căpșun.  Proiectul în cauză este elaborat întru implementarea prevederilor art. 7 din Legea nr. 728-XIII din 06.02.1996 cu privire la pomicultură.  Totodată, necesitatea aprobării acestui proiect de Hotărîre de Guvern este condiționată și de prevederile Hotărîrii Guvernului nr. 455 din 21.06.2017 cu privire la modul de repartizare a mijloacelor Fondului Naţional de Dezvoltare a Agriculturii şi Mediului Rural.  Odată cu aprobarea proiectului hotărîrii de Guvern în cauză careva modificări a cadrului juridic existent nu sunt necesare, precum și elaborarea sau aprobarea unor altor prevederi legale.  Totodată, careva schimbări instituționale nu sunt necesare.  Autorii AIR optează pentru **opţiunea II**, întrucât aceasta corespunde necesităților actuale a sectorului, astfel asigurînd reglementări clare și uniforme privind modul de elaborare a proiectului şi/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, precum și stabilind cerințe față de structura și conținutul acestor proiecte și/sau planuri.  Implementarea proiectului propus va fi realizată de Ministerul Agriculturii și Industriei Alimentare. | | | | | |
| *b) Indicați clar indicatorii de performanță în baza cărora se va efectua monitorizarea* | | | | |  |
| - Numărul de proiecte şi/sau planuri de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, elaborate conform actului normativ propus spre aprobare;  - Suprafața plantațiilor de culturi pomicole, nucifere, de arbuști fructiferi și căpșun înființate în baza proiectelor şi/sau planurilor, elaborate conform actului normativ propus spre aprobare;  - Numărul producătorilor agricoli care au beneficiat de proiecte şi/sau planuri de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun, elaborate conform actului normativ propus spre aprobare;  - Numărul de beneficiari de subvenții, alocate din contul mijloacelor Fondului Naţional de Dezvoltare a Agriculturii şi Mediului Rural pentru înființarea unor asemenea plantații, în baza proiectelor şi/sau planurilor, elaborate după intrarea în vigoare a proiectului de hotărâre a Guvernului privind modul de elaborare a proiectului și/sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun. | | | | | |
| *c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* | | | | |  |
| După aprobarea și publicarea proiectului. | | | | | |
| **6. Consultarea** | | | | | |
| *a) Identificați principalele părţi (grupuri) interesate în intervenţia propusă* | | | | |  |
| Proiectului dat va influenţa în mod diferit următoarele grupuri:  Primul grup îl reprezintă producătorii agricoli locali care intenționează să înființeze/planteze plantații de culturi pomicole, nucifere, de arbuști fructiferi și căpșun. Aceștia susțin și agreează prevederile proiectului propus.  Al doilea grup îl reprezintă și persoanele fizice sau persoanele juridice (proiectanții sau birourile de proiectare), ce desfășoară activități de proiectare a plantațiilor pomicole, nucifere, de arbuști fructiferi și căpșun. Unificarea și previzibilitatea normelor și cerințelor privind modul de elaborare a proiectelor şi/sau a planurilor respective va aveau un impact pozitiv asupra activității acestora.  Al treilea grup - Ministerul Agriculturii și Industriei Alimenatre, responsabil de elaborarea și promovarea proiectului. | | | | | |
| *b) Explicați succint cum (prin ce metode) s-a asigurat consultarea adecvată a părţilor* | | | | |  |
| Pentru consultarea cu publicul, la 21 iunie 2019 pe pagina web a Ministerului Agriculturii și Industriei Alimentare, la compartimentul ”Transparența decizională”, rubrica ”Anunțuri de inițiere a elaborării deciziilor” a fost publicat Anunțul privind inițierea elaborării și promovării proiectului Hotărârii Guvernului cu privire la aprobarea Normelor privind procedura de elaborare a proiectului și/sau planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun.  Totodată, la data de 18 decembrie 2019 pe <http://www.particip.gov.md>. a fost plasat pentru consultări publice Proiectul cu privire la aprobarea Normelor privind procedura de elaborare a proiectului sau a planului de organizare a teritoriului în vederea înființării plantațiilor de culturi pomicole, nucifere, de arbuști fructiferi și căpșun. Propunerile părților interesate urmau a fi prezentate pănă la 08 ianuarie 2020.  Varianta propusă a proiectului a fost consultată cu reprezentanții birourilor de proiectare, precum și proiectanții individuali, ce desfășoară activități de proiectare a plantațiilor pomicole, nucifere, de arbuști fructiferi și căpșun.  Proiectul dat, conform legislației în vigoare va fi avizat de ministerele, agențiile interesate și producătorii agricoli, asociațiile de producători, alți subiecți interesați. | | | | | |
| *c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)* | | | | |  |
| Opinia entităților consultate va fi luată în considerație la definitivarea proiectului, sau examinată în cadrului mesei rotunde, organizate la necesitate. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | +1 | -1 |  | |
| povara administrativă | | +1 | -1 |  | |
| fluxurile comerciale și investiționale | |  |  |  | |
| competitivitatea afacerilor | |  |  |  | |
| activitatea diferitor categorii de întreprinderi mici și mijlocii | | +1 | -1 |  | |
| concurența pe piață | |  |  |  | |
| activitatea de inovare și cercetare | |  |  |  | |
| veniturile și cheltuielile publice | |  |  |  | |
| cadrul instituțional al autorităților publice | |  |  |  | |
| alegerea, calitatea și prețurile pentru consumatori | |  |  |  | |
| bunăstarea gospodăriilor casnice și a cetățenilor | |  |  |  | |
| situația social-economică în anumite regiuni | |  |  |  | |
| situația macroeconomică | |  |  |  | |
| alte aspecte economice | |  |  |  | |
| **Social** | | | | | |
| gradul de ocupare a forței de muncă | |  |  |  | |
| nivelul de salarizare | |  |  |  | |
| condițiile și organizarea muncii | |  |  |  | |
| sănătatea și securitatea muncii | |  |  |  | |
| formarea profesională | |  |  |  | |
| inegalitatea și distribuția veniturilor | |  |  |  | |
| nivelul veniturilor populației | |  |  |  | |
| nivelul sărăciei | |  |  |  | |
| accesul la bunuri și servicii de bază, în special pentru persoanele social-vulnerabile | |  |  |  | |
| diversitatea culturală și lingvistică | |  |  |  | |
| partidele politice și organizațiile civice | |  |  |  | |
| sănătatea publică, inclusiv mortalitatea și morbiditatea | |  |  |  | |
| modul sănătos de viață al populației | |  |  |  | |
| nivelul criminalității și securității publice | |  |  |  | |
| accesul și calitatea serviciilor de protecție socială | |  |  |  | |
| accesul și calitatea serviciilor educaționale | |  |  |  | |
| accesul și calitatea serviciilor medicale | |  |  |  | |
| accesul și calitatea serviciilor publice administrative | |  |  |  | |
| nivelul și calitatea educației populației | |  |  |  | |
| conservarea patrimoniului cultural | |  |  |  | |
| accesul populației la resurse culturale și participarea în manifestații culturale | |  |  |  | |
| accesul și participarea populației în activități sportive | |  |  |  | |
| discriminarea | |  |  |  | |
| alte aspecte sociale | |  |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | |  |  |  | |
| calitatea aerului | |  |  |  | |
| calitatea și cantitatea apei și resurselor acvatice, inclusiv a apei potabile și de alt gen | |  |  |  | |
| biodiversitatea | |  |  |  | |
| Flora | |  |  |  | |
| Fauna | |  |  |  | |
| peisajele naturale | |  |  |  | |
| starea și resursele solului | |  |  |  | |
| producerea și reciclarea deșeurilor | |  |  |  | |
| utilizarea eficientă a resurselor regenerabile și neregenerabile | |  |  |  | |
| consumul și producția durabilă | |  |  |  | |
| intensitatea energetică | |  |  |  | |
| eficiența și performanța energetică | |  |  |  | |
| bunăstarea animalelor | |  |  |  | |
| riscuri majore pentru mediu (incendii, explozii, accidente etc.) | |  |  |  | |
| utilizarea terenurilor | |  |  |  | |
| alte aspecte de mediu | |  |  |  | |

1. Raportul analitic privind gestionarea mijloacelor financiare alocate Fondului Național de Dezvoltare a Agriculturii și Mediului Rural, elaborat de AIPA pentru 6 luni ale anului 2020 [↑](#footnote-ref-1)